text: [{"text_idx": "#000003", "text": "Hombomboleettiin Bahamas rukute saffisaan gara Ameerikaa kan dhiyaataa jiru tahuu ibsame"}, {"text_idx": "#000004", "text": "Hobomboleettiin cimaan Haarikeen Dooriyaan jedhamee moggaafame biyyoota Kaaribiyaan kan rukute yoo tahu, keessumattuu Bahamas keessatti lubbuu namoota saddomaa ol kan galaafate tahuu odeeyfannoon ni addeessa. Muummichi ministeeraa Bahaamas Hubert Minis balaan hobomboleettiin cimaan kanaan biyyattii keessatti muudate bal\u2019aa tahuu ibsuunn hawaasni addunyaa akka birmatuuf gaafate,"}, {"text_idx": "#000006", "text": "Akka Wiirtuun qorannoo Haarikeen Ameerikaa beeksisetti ammoo, Haarikeen Dooryaan yeroo ammaa kana Ameerikaa bulchiinsa Joorjiiyaa irraa fageenya kiiloomeetira 100 irratti kan argamu tahuu beeksise. Hombomboleettiin kun naannawa Kaaribiyaan keessatti saa\u2019aa tokkotti kilomeetra 290 kan imalaa ture tahus, saffisni kun gara kilomeetra 185tti kan hir\u2019ate tahuullee ibsame."}, {"text_idx": "#000007", "text": "Haata\u2019u malee Dooriyaan kallattii isaa gara Kibba Bahaatti jijjiiruun saffisa dabaluu akka danda\u2019uu fi balaa lolaa dabalatee lubbuu namaa irratti miidhaa dhaqqabsiisuu mala sababa jedhuun lammiilee Kibba Ameerikaatiif akeekkachiisni kennamee jira. Haaluma kanaan, jiraattonni Ameerikaa kutaa Filooridaa gara Varjiiniyaatti kan baqataa jiran tahuus odeeyfannoon ni addeessa."}]